L 144/248
LV
Eiropas Savienības Oficiālais Vēstnesis
23.5.2022.
4. attēls.
Aizstāšanas punkts 1. un 2. līmenī
4. attēls ir vispārīgas situācijas shematisks atspoguļojums (plūsmas ir 100 % primāras un 100 % sekundāras).
Praksē dažās situācijās var noteikt vairāk nekā vienu aizstāšanas punktu dažādos vērtības ķēdes posmos, kā parādīts 5. attēlā, kur, piemēram, divu dažādu kvalitātes līmeņu metāllūžņi tiek apstrādāti dažādos posmos.
5. attēls.
Aizstāšanas punktu dažādos vērtības ķēdes posmos — piemērs.
4.4.8.5.
Kvalitātes attiecības: Qsin/Qp un Qsout/Qp CFF izmanto divas kvalitātes attiecības, lai ņemtu vērā gan ienākošo, gan izejošo reciklēto materiālu kvalitāti, proti, Qsin/Qp un Qsout/Qp.
Izšķir divus dažādus gadījumus.
(a) Ja Ev=E*v, vajadzīgas abas kvalitātes attiecības: Qsin/Qp, kas saistīta ar reciklēto saturu, un Qsout/Qp, kas saistīta ar reciklējamību EoL.
Kvalitātes koeficientus izmanto, lai atspoguļotu materiāla devalorizējošo reciklēšanu salīdzinājumā ar sākotnējo primāro materiālu, un dažos gadījumos tie var atspoguļot vairāku reciklēšanas ciklu ietekmi.